امور صارفین، خوراک اور عوامی تقسیم کی وزارت
اکتیس مارچ 2023کے بعد ہول مارک شدہ سونے کے زیورات یاسونےکےنوادرات کی فروخت 6 ہندسوں کے الفانیومرک ہول مارک منفرد شناختی نمبر
 کے بغیر ممنوع ہوگی ہول مارک شدہ سونے کے زیورات کے معیار کی یقین دہانی کے ساتھ صارفین کے تحفظ اور ان کے اعتماد میں اضافہ کے لئے پہل کی گئی ہے
صارفین، بی آئی ایف کئیر ایپ میں ‘‘ ویری فائی ایچ یو آئی ڈی ’’ کا استعمال کرتے ہوئے ایچ یو آئی ڈی کے نمبر کے ساتھ ہول مارک شدہ سونے کے زیورات کی اشیاء کی جانچ اور تصدیق کرسکتے ہیں
ہندوستانی معیارات کے بیور و  نے 31 مارچ 2023 کے بعد 6 ہندسوں والی الفا نمرک ہول مارک منفرد شناختی نمبر  کے بغیر ہول مارک شدہ سونے کے زیورات یا سونے کی نوادرات کی فروخت کو ممنوع قرار دے دیا ہے۔
آج کی تاریخ تک چھ ہندسوں والے ایچ یو آئی ڈی نشان کے ساتھ جویلرس کو ایچ یو آئی ڈی کے بغیر چار نشان والے پرانے ہول مارک شدہ زیورات کی فروخت کی بھی اجازت تھی۔جویلرس کو ایک سال 9مہینے سے زیادہ کا وقت دیا گیا تھا کہ وہ اپنے چار ہندوسوں کے ہول مارک والی اشیا کے اسٹاک کو خالی کرلیں کیونکہ جویلر س کی طرف سے دو قسم کے ہول مارک والے زیورات کی بہ یک وقت فروخت عام صارف کے ذہن میں الجھن پیدا کررہی تھی۔
مشرقی ، جنوبی اور مغربی خطوں میں منعقدہ میٹنگوں کے ذریعہ بی آئی ایس کی طرف سے اس معاملے پر جویلرس سمیت تمام اسٹیک ہولڈرس کے ساتھ مشاورت کے کئی دور ہوئے ۔صارفین کے امور کے محکمے نے 18 جنوری 2023 کو اس معاملے پر تمام اسٹیک ہولڈر کے ساتھ ایک میٹنگ بھی کی ۔ تمام اسٹیک ہولڈرس کے ساتھ مناسب مشاورت کے بعد اور موصول ہونے والی آراء کی بنیاد پر یہ فیصلہ کیا گیا کہ 31 مارچ 2023 کے بعد سونے کے زیورات یا سونے کے نوادرات کی فروخت کی جاسکتی ہے۔ جب تک کہ یہ چھ ہندسوں والے ہول مارک منفرد شناختی نمبر کے ساتھ نشانزد نہ ہوجائیں ، جوآئی ایس 1417: 2016 میں مذکور ترمیم شدہ ہندوستانی معیارات کے مطابق ہوگا۔
مزید وضاحت کی گئی ہے کہ صارفین کے حقوق کے تحفظ اور معیار کی یقین دہانی کے ساتھ ہول مارک شدہ سونے کے زیورات کی خریداری کے اعتماد میں اضافے کے لئے31 مارچ 2023 کے بعد ، چھ ہندسوں والے الفا نمرک کے بغیر ہول مارک شدہ سونے کے زیورات یا سونے کے نوادرات کی فروخت کی اجازت نہیں دی جائے گی۔
صارفین کے پاس پڑے ہوئے ہول مارک شدہ زیورات کی پرانی اسکیموں کے ساتھ فروخت کی اجازت ہوگی۔ بی آئی ایس رول 2018 کے ، سیکشن 49 کے مطابق اگر صارف کی طرف سے خریدے گئے ہول مارک شدہ زیورات پر نشان دکھائی نہیں دیتے یا وہ اشیا معیاری نہیں ہیں توخریدار /گاہک معاوضے کا حقدار ہوگا، جو فروخت کی جانے والی ایسی اشیا کےوزن اور ٹیسٹنگ چارجز کے لئے خالص مال کی کمی کی بنیاد پر حساب کئے گئے فرق کا دوگنا ہوگا۔
بی آئی ایس کی طرف سے زیورات کی ہول مارکنگ کے لئے ہول مارکنگ اسکیم سال 2000 میں شروع کی گئی تھی ۔تاہم لازمی ہول مارکنگ کو 23 جون 2021سے ملک کے 288 اضلاع میں کامیابی کے ساتھ نافذ کیا گیا ،جس کے تحت گولڈ جیولری اور گولڈ آر ٹی فیکٹس آرڈر ، 2022 کی ہول مارکنگ اور مورخہ چار مارچ 2022 کو ترمیم کئے گئے ضوابط کے مطابق یہ کارروائی عمل میں لائی گئی ہے۔
فی الحال تین لاکھ سے زیادہ سونے کی اشیا کو ہر دن ایچ یو آئی ڈی کے ساتھ ہول مارک  کیا جارہا ہے ۔اس وقت 339 اضلاع میں کم از کم ایک اے ایچ سی ہے ۔
چھ ہندسوں والے ہول مارک منفرد شناختی  کے نمبر کے نفاذ سے پہلے سونے کی زیورات کی ہول مارکنگ چار لوگو یعنی بی آئی ایس لوگو ، زیورات اور ایسائنگ اور ہول مارکنگ سینٹر کے لوگو کے ساتھ اشیا کے معیار پر مشتمل تھے ۔
چھ ہندسو ں والے ایچ یوآئی ڈی کو یکم جولائی 2021 کو متعارف کرایا گیا تھا اور تمام اشیا کی ہول مارکنگ یکم جولائی 2021 کے بعد کی گئی ،جسے صرف ایچ یو آئی ڈی کے ساتھ ہول مارک کیا جانا ہے۔ ایچ یو آئی ڈی کی شروعات کے بعد ہول مارک تین نشان یعنی بی آئی ایس لو گو ،اشیا کے معیار اور چھ ہندسوں والے الفا نمرک ایچ یو آئی ڈی پر مشتمل ہے۔ہرہول مارک شدہ آرٹیکلز کا منفرد ایچ یو آئی ڈی نمبر ہوتا ہے ،جسے ٹریس کیا جاسکتا ہے۔
ایک صارف بی آئی ایس کئیر ایپ میں ‘‘ ویری فائی ایچ یو آئی ڈی ’’ کا استعمال کرتے ہوئے ایچ یو آئی ڈی نمبر کے ساتھ ہول مارک شدہ سونے کے زیورات کی اشیا کی جانچ اور تصدیق کرسکتا ہے ، جو اینڈرائڈ کے ساتھ ساتھ آئی او ایس دونوں پر دستیاب ہے۔یہ اُن جیولر س کی معلومات فراہم کرتا ہے ،جنہوں نے اس ایپ پراشیا کی ہول مارکنگ کی ہے نیز ان کا رجسٹریشن نمبر ،اشیا کے معیار ، اشیا کی قسم کے ساتھ ساتھ ہول مارکنگ سینٹر کی تفصیلات بھی فراہم کی ہےاور اشیا کی جانچ اور ہول مارکنگ کی ہے،ان کی تمام تفصیلات اس ایپ پر دستیاب ہوتی ہیں۔اس معلومات کو استعمال کرتے ہوئے ایک عام صارف خریدے جانے والی اشیا کی قسم کے ساتھ ساتھ اس کے معیار کی تصدیق کر سکتا ہے ۔
ایچ یو آئی ڈی زیورات کی خریداری کی صداقت میں صارفین کے اعتماد اوربھروسے کو بڑھاتا ہے۔